Nigeriyada 20 ga yaqin odam “Boko Xaram” jangarilarining hujumi oqibatida halok bo‘ldi

“Boko Haram” jangarilarining Nigeriya shimoli-sharqida uyushtirgan hujumi oqibatida kamida 18 kishi halok bo‘ldi. Bu haqda Reuters agentligiga asoslanib, “RIA Novosti” xabar berdi.

Agentlik ma’lumotlariga ko‘ra, hujum 1-sentabr, juma kuni kechasi sodir bo‘lgan. Pichoqlar bilan qurollangan noma’lum shaxslar Mayduguri shahridan 130 kilometr narida joylashgan Banki aholi punktiga hujum uyushtirishi oqibatida 18 kishi halok bo‘lgan.
Nigeriyada “Boko Haram” radikal islomiy guruhi faoliyat ko‘rsatadi. Guruh jangarilari ta’limning g‘arb modeliga qarshi chiqish qiladi va mamlakat bo‘ylab shariatni o‘rnatishni niyat qilgan.